പ്രതീക്ഷകള്ക്ക് ആക്കംകൂട്ടി പുഷ്പ സോംഗ് പ്രൊമോ പ്രഖ്യാപന സമയം മുതല് പ്രേക്ഷക ശ്രദ്ധയാകര്ഷിച്ച ചിത്രമാണ് തെലുങ്ക് സൂപ്പര് താരം അല്ലു അര്ജുന്റെ പുഷ്പ. സിനിമയുമായി ബദ്ധപ്പെട്ട് വരുന്ന വാര്ത്തകള്ക്ക് മികച്ച പ്രേക്ഷക സ്വീകാര്യതയാണ് ലഭിക്കുന്നത്. പ്രൊമോ പുറത്ത് വന്ന് നിമിഷങ്ങള്ക്കുള്ളില് നിരവധി പേരാണ് വീഡിയോ കണ്ടിരിക്കുന്നത്. മല്ലു അര്ജുന് പൊളിയാണ്, അല്ലുവിന്റെ മികച്ച ഗാനങ്ങളില് ഒന്നാകും ഇത്.. എന്നൊക്കെയാണ് വീഡിയോയ്ക്ക് താഴെ വന്നിരിക്കുന്ന കമന്റുകള്. സുകുമാര് സംവിധാനം ചെയ്യുന്ന ചിത്രത്തിന്റെ ആദ്യ ഗാനം എത്തുന്നുവെന്ന വാര്ത്ത അടുത്തിടെ പുറത്തുവന്നിരുന്നു. ഇതിന് പിന്നാലെ ഏറെ പ്രതീക്ഷയിലാണ് അല്ലു ആരാധകര്. സംഗീത സംവിധായകന് ദേവി ശ്രീ പ്രസാദിന്റെ പിറന്നാള് ദിനത്തോടനുബന്ധിച്ച് ഓഗസ്റ്റ് 13നാണ് ഗാനം റിലീസ് ചെയ്യുന്നത്. ചിത്രം രണ്ട് ഭാഗങ്ങളായിട്ടാകും റിലീസ് ചെയ്യുക. രണ്ടര മണിക്കൂറില് കഥ പറഞ്ഞു തീര്ക്കാന് പ്രയാസമാണെന്നും അതിനാലാണ് രണ്ട് ഭാഗങ്ങളായി റിലീസ് ചെയ്യാന് തീരുമാനിച്ചതെന്നുമായിരുന്നു റിപ്പോര്ട്ടുകള്. 2021 ക്രിസ്തുമസിനാകും ചിത്രത്തിന്റെ ആദ്യഭാഗം റിലീസ് ചെയ്യുക.The post പ്രതീക്ഷകള്ക്ക് ആക്കംകൂട്ടി പുഷ്പ സോംഗ് പ്രൊമോ first appeared on MalayalamExpressOnline.